Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 323/11/5508	Ružomberok, 9.2.2012
EEČ : 2-42-9-2012

U Z N E S E N I E

Trestná vec:	obvinený XXXXX  
Prečin:	neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
         obv. XXXXX vyhlásil, že spáchal skutok pre ktorý je stíhaný, poškodený si nepožadoval žiadnu náhradu škody, obvinený sa mu ospravedlnil za spôsobené nepríjemnosti. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Občianske združenie Florián, so sídlom Ul. S. Nemčeka 169, 03495 Likavka, IČO 37973002, číslo účtu 8339803001/5600, vedený v Dexia banke, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona, teda 25,- Eur. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Ružomberok pod spisovou značkou ORP-523/OO-RK-2011.

Skutková veta: 
      dňa 22.07.2011 v čase okolo 13.10. h vykonal neoprávnene jazdu na nákladnom motorovom vozidle zn. Avia, ev. č. BY367AJ po ceste I/18 z Ružomberka smerom na Martin bez súhlasu majiteľa XXXXX, nar. 07.04.1975, pričom bol dňa 22.07.2011 v čase okolo 13.25 h zastavený hliadkou Okresného dopravného inšpektorátu Ružomberok a to na odstavnej ploche pri moteli Gombáš v obci Hubová v blízkosti cesty I/18, následne kontrolou bolo dychovou skúškou u vodiča zistené požitie alkoholických nápojov vo výške 1,00 mg/l
Odôvodnenie: 
  
    	 Uznesením povereného príslušníka, Obvodného oddelenia PZ Ružomberok sp. zn. ORP-523/OO-RK-2011 z 09.09.2011 bolo podľa 206 ods. 1 Trestného poriadku vznesené obvinenie XXXXX pre prečin neoprávneného používania cudzieho motorového vozidla podľa § 216 ods. 1 Trestného zákona, na tom skutkovom základe tak, ako je to uvedené vo výrokovej časti tohto uznesenia.
     	
            Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX a poškodený uzavreli dňa 09.01.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený si nepožadoval žiadnu náhradu škody, obvinený sa mu ospravedlnil za spôsobené nepríjemnosti.
    	 
           XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je Občianske združenie Florián, so sídlom Ul. S. Nemčeka 169, 03495 Likavka, IČO 37973002, číslo účtu 8339803001/5600, vedený v Dexia banke, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona, teda 25,- Eur. 

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry Ružomberok. 

Táto suma je primeraná závažnosti spáchaného trestného činu.
        
XXXXX a poškodený s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	  
 Preto som rozhodol tak, ako je uvedené vo výrokovej časti tohto uznesenia.
Poučenie: 
         Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor